《正月十日新晴观正仲所写篆畦藁》
宋代·舒岳祥

乱离又活十年身，帝闵吾徒已甚仁。
近厚施为回世运，至和涵养合天真。
花间醉客能骑马，柳外鸣禽似唤人。
酬唱小编情性好，伊祁留得一分春。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。